Indiaskjelldyr

se inndeling!

Indiaskjelldyr (Manis crassicaudata) inngår som én av fire arter i slekten Manis (asiatiske skjelldyr), som videre er én av tre slekter i skjelldyrfamilien (Manidae). Den er monotypisk og hovedsakelig utbredt i Sør-Asia.

Arten er ifølge IUCNs rødliste sterkt truet av utryddelse. Skjelldyrene er mer utsatt for såkalt trafficking enn alle andre dyr på kloden vår.

Biologi 
Indiaskjelldyret blir cirka 148 cm lang og veier typisk cirka  8–16 kg, men enkeltindivider kan veie mer. Arten lever solitært og er nattaktiv. Habitatet varierer fra tropisk regnskog til sub-tropisk torneskog og karrige og uttørkede områder. Indiaskjelldyret eter maur og termitter. Det graver opp boligene til insektene for å komme til maten, og den graver også ut huler i bakken for å finne ly og søvn. Det er kjent at arten kan bli opp mot 19 år gammel i fangenskap.

Utbredelse 
Indiaskjelldyr er utbredt i Sør-Asia, inkludert i deler av Pakistan, det meste av India, deler av Nepal og Bangladesh, og på Sri Lanka.

Trusler 
Skjelldyr er mer utsatt for ulovlig jakt og handel enn noe annet dyr i hele verden. Kjøttet regnes av noen for å være en eksklusiv delikatesse og skjellene brukes i tradisjonell østlig medisin, selv om alle artene er fredet. I april 2019 oppdaget tollmyndighetene i Singapore en container på vei til Vietnam fra Nigeria, som ifølge papirene skulle inneholde kassiafrø. Den viste seg å inneholde skjell fra to afrikanske skjelldyrarter, til en verdi av 38 millioner amerikanske dollar. Det tilsvarer cirka  skjelldyr og var det største beslaget i verden, noen sinne. Én uke senere dukker det opp en ny container, på vei til den samme destinasjonen, som viste seg å inneholde skjell etter hele  skjelldyr.

To av skjelldyrartene er såkalte EDGE-arter, kinaskjelldyr og malayskjelldyr, som regnes blant verdens mest truede dyrearter. Begge står også på EDGE fokal-art liste og er ifølge IUCNs rødliste kritisk truet av utryddelse, sammen med filippinskjelldyr. I tillegg er indiaskjelldyr, hvitbukskjelldyr og kjempeskjelldyr sterkt truet og savanneskjelldyr og langhaleskjelldyr sårbare.

Bevaringsprogram 
Det finnes bevaringsprogram for indiaskjelldyr hvor dyr avles i fangenskap, for å slippes ut i naturen senere.

Inndeling 
Inndelingen følger Gaubert et al. (2018).

 Pholidota, skjelldyr
 Manidae, skjelldyrfamilien
 Maninae, asiatiske skjelldyr
 Manis
 M. pentadactyla, kinaskjelldyr
 M. crassicaudata, indiaskjelldyr
 M. culionensis, filippinskjelldyr
 M. javanica, malayskjelldyr
 Smutsiinae, store terrestriske afrikanske skjelldyr
 Phatagininae, små trelevende afrikanske skjelldyr

Galleri

Referanser

Eksterne lenker 
 

Skjelldyr
Pakistans fauna
Pakistans pattedyr
Indias pattedyr
Nepals pattedyr
Sri Lankas pattedyr